
CARMEN  ELEGIACUM 

ROBERTI  BRIDGES 


DE 

NOSOCOMIO  STI  BARTOLOMiEI 
LONDINENSI 

In  quo  narratur  HISTORIA  FUNDATIONIS 
NOSOCOMII:  memorantur  ILLUSTRISSIMI 
VIRI  qui  olim  ibi  versati  sunt.  Accedunt  quae- 
dam de  medicis  et  chirurgis  qui  in  eodem  loco 
HODIE  officiis  funguntur.  Sequitur  denique 
aliquid  7 repi  TrpaUwQ  sive  de  ratione  medendi  PA- 
TRI CII  BLACK,  in  nosocomio  medici  senioris, 
cum  amicis  ejus  gratissimum,  tum  studiosis  uti- 
lissimum : ad  eundem  ipsum 
ORNATISSIMUM  VIRUM 

PATRICIUM  BLACK  MD.  ETC. 

SCRIPTUM  EIQUE  DEDICATUM 


“ Si  qua  videbuntur  casu  non  dicta  latinb , 
In  qua  scribebam  barbara  terra  fuit  ” 


LONDINI 

Impensis  Eduardi  Bumpus,  Holborn  Bars : in  cujus 
officina  exemplaria  venundantur 
1877 


(Z)  CAf.  Lf.Z.  c (sri  , 


ROBERTUS  BRIDGES  PATRICIO  BLACK 

S.  P.  D. 


Quum  tibi  nuper,  amice,  carmen  elegiacum  more 
Etonensium  pollicitus  sum,  ut  menses  quattuordecim, 
quos  tecum  in  Nosocomio  nostro  transigebam,  monu- 
mento quodam  cum  animi  mei  grati  tum  indolis 
et  leporis  tui  commemorarem ; numquam  in  mentem 
venit  ut  extra  numerum  versuum  hujusmodi  carminis 
ordinatum  excederem,  vel  ut  nugas  meas,  quas  oculis 
tantum  tuis  destinabam,  eas  in  publicum  proderem. 
Attamen,  versibus  de  die  in  diem  crescentibus,  quos 
in  horis  subsecivis,  et  praecipue  dum  jentaculum  me- 
cum  sumebam,  diligenter  accumulabam,  carmen,  quum 
jam  longius  fieret,  jamque  ex  ipsa  prolixitate  aliquid 
gravitatis  sibi  comparasset,  id  ut  totum  prelo  commit- 
terem, amicis  ut  me  rogarent,  si  non  ut  impetrarent, 
occasionem  dabat.  Multa  quidem,  in  quibus  pecca- 
visse videbor,  si  lectori  facillime  appareant,  multa  etiam 
in  excusatione  mea  facilius  responsurus  forem  : haec 
tamen  omnia  ingenioso  lectori,  ut  sibi  fingat,  relinquo  : 
ne  forte,  si  in  illorum  enumeratione  demorer,  in  hac 
praefatione  eadem  incommoditate  offendam,  quam 
mecum  jam  in  ipso  poemate  querebar.  Tu  modo  car- 
men, quod  jam  manuscriptum  legisti,  lectum  autem 
approbasti,  hoc  iterum  impressum  si  leges,  aliquantu- 
lum emendatius  invenias.  Vale. 

52  Bedford  S quare 
Idibus  Decembr . 1876 


CARMEN  ELEGIACUM 


EMPORA,  quce  tecum  modo  vir , venerande , 
peregi , 

Afe  tibi  monstrabit  pagina  prima  cani , 

Et  cita  ne  mentem  capiant  oblivia  nostri , 
Materia  iste  mei  carminis  annus  erit. 

Ne  tibi  displiceat  mea  laus  cetate  minoris 
Emerito , jz  jzV  mensa  labore  dies : 

Neu  timeas  quia  promittit  quod  non  medicorum  est 
Hcec  manus , atque  aliud  quam  quibus  apta  movet. 
Ipse  deus,  quem  docta  suum  medicina  fatetur , 
io  Nonne  tenet  Icevd  noster  Apollo  lyram  ? 

Jactat  utrumque  deus  donum,  jactabit  utrumque, 

Nec  sinit  ex  spoliis  ut  cadat  ullus  honor. 

Ergo  ego  desuetus , quamquam  commissa  latinis 
Tardior  et  numeris  Musa  rebellis  eat, 

Audeo  quce  quondam  propter  Thamesina  fluenta 
Progeniem  docuit  mater  Etona  suam. 

Pullidat  hcec  laurus  quocumque  inserta,  ferendce 
Sit  quamquam  frondi  vix  satis  aptus  ager . 

Vos  igitur,  Musce,  si  vestra  antiqua  voluptas 
20  Auribus  imperitans  nunc  quoque  dulce  sonat, 


Introduc- 

tion. 

Carmen  Elegiacum. 


The  history 
of  the 
foundation 
of  the  hos- 
pital  by 
Rahere ; 


how  he 
went  to 
Rome, 


and  took  a 
fever : 
his  vow ; 


his  vision. 


Quodque  hodie  priscos  non  deseruistis  amores , 

Et  magis  audenti  fertile  numen  adest ; 

Vos  per  quicquid  adhuc  his  degenerantibus  annis 
Cordi  est , ( cara  mihi  nam  meliora, ) voco  ! 

Vestra  meis  utinam  numeris  sit  fausta  potestas, 
Divinusque  decor  vester  adornet  opus. 

Tf  ST  locus  eois  Londini  in  partibus  urbis, 

^ — J Dive,  tibi  semper,  Bartolomaee,  sacer  : 

Hic  aedes  olim  parvas,  sic  fama,  Raherus 
Condidit ; id  votum  fecerat  ille  deo  ; 

Regius  Henrici  citharae  fidiumque  minister, 

(Vel  rudis  Henrico  rege  peritus  erat :) 

Dicitur  ille  quidem,  Domini  caelestis  ob  iram, 
Accessisse  sacras  advena  Thybris  aquas  : 

Numina  quod  melius  perhibent  neglecta  piari 
Imperii  tumulo  posse,  deumque  loco. 

( Montibus  his  toto  sua  culpa  remittitur  orbi : 

Quis  tantum  fati  credat  habere  locum  ?) 

At  vix  digresso  vati  lustralibus  aris 

Occupat  extemplo  membra  rigore  febris  : 

Jam  cubat,  et  veritus  ne  dis  quid  omiserit  aequi 
Majora  ex  magno  dona  dolore  vovet ; 

Aides  pauperibus  sanato  corpore  ponet, 

Sanior  acceptas  scit  simul  esse  preces. 

Inde  domum  repetens  videt  inter  somnia  monstrum, 
Quo  super  ipse  sedens  aere  fecit  iter ; 

Quale  animal  nunquam  peperit  bona  terra,  ut  haberet 
Spina  duas  alas  bis  totidemque  pedes : 

Idque  hominem  sistit  procul  a regione  viarum  ; 

Ilicet  haud  nostri  prospicit  orbis  agros : 

Sub  pedibus  barathrum  despectat  sulphure  fumans; 
Jamque  cor  horror  habet,  ne  rueretque  timor. 


Carmen  Elegiacum . 

Tum  vero  aggreditur  caelestis  forma  timentem, 
Candidior  pura  cui  nive  vestis  erat. 

“ Excute  corde  metum,”  dixit,  “ sum  Bartolomaeus  ; 

Quantum  illi  tribues  qui  tibi  praestet  opem  ?” 

“ Quicquid, — sufficiant  modo  vires,  sufficiet  cor, — 
Jusseris,  hoc  faciam  ; quod  petis,  ecce,  dabo.” 
Haec  vir,  at  angelus  ille  Dei  rata  vota  requirit ; 

60  Nomine  rem  sumpsit,  praestituitque  locum. 

Nec  mora,  pollicito  rursus  simul  omnia  vate, 
Diffugiunt  oculis  somnia,  corde  timor : 
Inceptumque  ibi  pergit  iter  : Notus  urget  euntem  ; 

Et  medias  celeri  jam  rate  findit  aquas  : 

Littora  inalbescunt,  aperitur  portus,  at  ille 
Egressus  voti  se  tenet  esse  reum. 

Rex  quoque  se  sociat  vati,  et  donavit  asylum 
Quo  cura  aegrotis  pauperibusque  foret  : 

Hisque  domus  votis  fundata  et  origine  parva 
70  Nunc  ope  multorum  munificata  viget. 

Vix  auctor  si  nunc  supera  ad  convexa  resurgat, 
Tantam  aedis  molem  crederet  ipse  suae. 


QUINQUE  colosseis  apparent  moenia  tectis  ; 

— Quattuor  haec  ratio  prima  habuisse  docet:  — 
Inter  quae  medio  quadrata  est  area  forma, 

Datque  frequentatum  terra  pavita  forum  ; 
Plurimaque  inclusis  umbram  circumjicit  arbor, 
Submittitque  suas  fons  speciosus  aquas. 

Fama  huc  invalidos,  huc  spes  invitat  egenos, 
g0  Liminis  auxiliis  hospitioque  frui. 

Ergo  extra  muros  stat  squalida  turba,  foresque 
Personat,  inque  aulam  nocte  dieque  coit ; 

Declarant  morbos,  ostentant  vulnera  quisque, 

Pro  ratione  mali  praemia  sortis  habent. 


The  hos- 
pital  as  it 
nowstands. 


8 


Carmen  Elegiacum. 


The  school 
of  medicine 
famous. 

Harvey. 


Perceval 

Pott. 


John 

Hunter. 


T T IC  schola  magna  sedet  medicinae,  cujus  in  omnes 
A A Pervenit  terras  fama,  et  ubique  sonat. 

Hinc  primum  HarveTi  lux  posterioribus  orta, 

Quem  sol  pro  socio  novit  Aristotelis  : 

Primus  qui  docuit  venis  ut  sanguis  utrumque 
Perfecto  cursum  compleat  orbe  suum. 

Quin  memorant  hominem,  tanta  dulcedine  captum, 
Vergilium  studiis  antetulisse  suis  : 

Atque  in  rem  physicam  queribundos  carmine  ab  aureo 
Vix  averti  oculos,  vix  animumque  trahi. 

Pottius  hunc  sequitur,  sed  temporis  ille  secundus 
Longo  intervallo,  sicut  honore,  fuit ; 

Qui  docuit  recte  casum  cognoscere,  talo 
Quum  facit  inverso  fibula  fracta  locum  : 

Quinetiam  gibbis  paresin  sic  igne  levabat, 

Viderit  ut  morbos  nomen  habere  suum. 

Illius  ante  pedes  surrexit  fama  Joannis 
Hunteri,  dici  quem  docuisse  decus. 

Quem  sacra  consiliis  jamjam  Natura  retextis 
Haud  dedignata  est  participare  suis. 

Quotquot  habet  campis  animalia  daedala  tellus, 

Et  quod  squamigerum  parturit  unda  genus : 
Quaecunque  assiduum  volucris  secat  aera  pennis, 

Quod  fodit  aut  repit,  quod  sedet  atque  viget : 
Illorum  species  habitusque  exquirere  cura, 

Quo  se  corpus  alat,  sentiat,  efflet,  agat : 

Principiis  egressa  quibus  formam  integriorem 
Per  varios  capiat  mystica  vita  gradus. 

Nec  puduit  partes  introspexisse  pudendas, 

Visceraque  humana  foeda  fidisse  manu  : 

Et  quum  multa  esset  scrutatus,  perque  latebras 
Antehac  ignotum  praemonuisset  iter, 

Carmen  Elegiacum . 


Visus  naturae  novus  extricarier  ordo, 

Et  develari  mens  operosa  Dei : 

Quodque  hodie  nobis  manifestum  agnoscitur  ultro, 
120  Illius  hoc  hominum  fixit  in  ore  labor. 

Hoc  duce  processit  studiis  Pitcarnia  proles, 

Quo  versabatur  gens  memorata  loco  : 

Et  qui  corruptos  descripsit  Brodius  artus : 

Mens  et  Abernethi,  docta,  jocosa,  sagax  ; 

Illius  implevit  nimis  artum  fama  theatrum, 

Quod  fuerat  Norsi  tempore  grande  satis. 

Sedibus  ergo  aedes  cuneatis  major  eodem  est 
Aidificata  situ,  pro  veterique  nova. 

(Jamque  alio  fruitur  monumento  rhetoris  umbra, 
130  Datque  sodalitio  nomen  inersque  decus  : 

In  cujus  coetu  studiosorum  hebdomadali 
Prodit  inexpertas  languida  turba  theses. 

Ipse  aliquando  tamen  quiddam  inter  inania  digni 
Audivi,  et  vidi  scandere  rostra  patres.) 

Nec  tua,  Laurenti,  quamvis  male  grata  sodali 
Laus  fuerit,  nobis  intemerata  silet. 

— Tantum  religio  dubitantibus  invidet , aequi, 

Tam  salibus  sapidos  triste  bibisse  sales. — 

Qui  culpabatur  liber  ignoratur  in  aevo 
140  Quo  se  laudari,  dum  tacet  ira,  videt ; 

Quo  pueri  fines  praetergrediuntur  eosdem, 

Quos  placuit  pedibus  constituisse  tuis. 

Sed  quod  in  arte  tua  scripsisti  fertur  in  usum, 

Hoc,  quia  nemo  potest  hoc  superasse,  manet. 
Nec  genus  est  verbis  famae  praestantius  ullum, 
Quam  fieri  longa  nobilitata  die. 

Longe  aliter  celebris  medicus  Radclivius  Annae, 
Cui,  si  non  scriptis  protulit  artis  opus, 


The  two 
Pitcairns. 


Sir  Benja- 
min  Brodie. 
Abernethy. 


The  Aber- 

nethian 

Society. 


Lawrence. 


Radcliffe  : 


IO 


Carmen  Elegiacum. 


At  certe  ante  omnes  risit  Medecina  suorum, 

Dives  ut  ante  omnes,  sic  quoque  honestus  erat.  1 50 

— Ingenio  mores  ignoscit  vulgus  apertos, 

Patriciis  pretium  est  fastibus  ingenium. — 

Hunc  olim  asciri  jussit  rex  aeger  ad  aulam  ; 

De  tumidis  suris  de  pedibusque  rogat  : 

Tum  simulae  medico  nudantur  hydropica  membra, 

Pro  ratione  affert  consilioque  jocum. 

“ Non  tua  si  tria  regna  dares  mihi,  maxime,  vellem 
Hac  mercede  duos  regis  habere  pedes.” 
his  bene-  Sic  lAtyaXoxj/vxos  vixit,  moriensque  per  urbes 

factions. 

Sparsit  inexhaustas  quas  cumularat  opes.  100 

Illius  Oxoniae  camera  testudo  globatos 
Protegit  ingenti  quos  dedit  ipse  libros : 

Illius  astrologus  fruitur  nunc  munere,  caeli 
Ut  studet  antiquas  praeteritasque  vices  : 

Turre,  in  qua  faciem  crystallis  pingit  inunctis 
Auxiliante  sua  Cynthia  luce  suam. 

Illius  impensis  Europae  visitat  urbes 

Qui  nova  sic  discat  facta  feratque  domum. 

Illius  invalidis  Academia  praebet  asylum, 

Illius  aeger  adhuc  frangit  in  urbe  cibos.  170 

Praeterea  memoranda  venit  gens  laeta  laborum, 

Carmine  digna,  quibus  postera  fama  brevis : 

Latham.  Rheumatico  Lathamus  qui  febricitantibus  arte 
Profuit  in  morbo,  discipulisque  suis  : 

Stanley.  Necnon  qui  studuit  Stanleius  ossibus,  inter 
Lectos  procumbens  mortuus  ipse  suos  : 

Kirkes.  Et  quem  corripuit  subito  pulmonea  febris 
Kirkesius,  tetrae  victima  facta  luis  : 

Baiy.  Cujus  et  ante  omnes  spes  elatissima,  Bali 

Ante  diem  a Parcis  exonerata  colus.  180 


Carmen  Elegiacum. 

Hisce  suos  alii  jam  conjunxere  labores, 

Quos  et  adhuc  afflat  lux  et  aperta  dies. 

Sic  sua  jam  vidit  toties  Watsonius  edi 
Vixque  senectutem  scripta  referre  suam. 

Sic  sedet  ille  senex  Musei  Owenus  in  umbra, 
Ingentem  e trunco  qui  pede  fecit  avem. 

NEC  minus  hic  hodie  fugat  ars  chirurgica  mortem, 
Debellatque  nova  vi  medicina  malum. 

Hic  habet  Andreades  sedem,  doctissimus  unus, 

190  Testetur  juvenum  turba  secuta  pedes  ; 

Testentur  bigae,  nova  vis  testetur  equorum, 

Testentur,  quas  haec  testificantur,  opes. 

Quot  quales  faciat  quantosque  arteria  pulsus, 
Quantum  vitalis  membra  caloris  agat : 

Quo  levis  appositae  pulmo  bene  sibilet  auri 
Murmure,  quae  laeso  murmura  corde  fremant : 

Quae  morbis  et  quanta  quibus  medicamina  prosint, 
Ingressus,  causas,  vimque  fugamque  mali : 

Haec  docet,  haec  discunt  juvenes  gaudentque  doceri ; 
200  IHe,  elementa  suae  dum  docet  artis,  amat ; 

Laetus  et  auxilio  studiosis  esse,  peritos 
Ut  medicos  in  rus  mittat  ab  urbe  suos : 

Nec  tantum  vacua  distat  mihi  numus  ab  arca, 
Quantum  hujus  lucri  pectore  quaestus  abest. 

Hunc  operum  consors,  satus  est  qui  stirpe  poetae, 
Southeius  sequitur : par  sibi  gentis  honor. 

Tertius  est  indit  cui  sancta  Ecclesia  nomen, 

Lataque  procero  pectora  barba  tegit : 

Hic  pede  ferrato  doctus  percurrere  summa 
210  Flumina,  cum  solido  stant  adoperta  gelu  : 

Judice  quo  medicam  libertatemque  gradumque 
Laurea  poscenti  baca  negata  mihi.  jf 


Watson. 


Owen. 


The  pre- 
sent  staff. 
Four  physi- 
cians : 


DrAndrew. 


Dr  South- 
ey. 


Dr  Church. 

Dr  Gee. 


Four  sur- 
geons  : 
Mr  Hold- 
en. 


Mr  Savory. 


Quis  venit  ille  autem  gracilis  comptusque  capillos, 

Grandia  terga  sequens,  dimidioque  minor  ? 

Tute,  Gei,  mihi  quem  dulce  est  habuisse  magistrum, 

At  quanto  comitem  dulcius  esse  tuum. 

Ipse  gregem  video  te  circumstare  sedentem, 

Jam  repetoque  diem  cum  gregis  unus  eram : 

Et  desiderio  moveor,  nec  credor  ab  ullo 

Velle  meum  quem  nunc  occupat  ille  locum.  220 

Ut  deceat  nuper-natos  curare  docebis, 

Aptare  ut  tenues  mollia  ad  ora  cibos : 

Teque  auscultantem  palpantem  et  percudentem 
Pectora,  sic  morbi  ducere  signa  vident : 

Tu  nisi  et  exemplum  mihi  consiliumque  fuisses, 

Rideret  rapida  me  schola  docta  fuga. 

Parte  alia  scalpella  micant.  Holdenius  aevo 
Jam  senior  primum  scit  retinere  locum  : 

Comis  ; at  imperio  dignissima  forma,  quod  altae 

In  primis  princeps  munere  sedis  habet : 230 

Et  bonitate  levat  curas  odiumque  juventae, 

Quum  turpe  incipiens  artis  inaudit  opus. 

— Tempus  habebatur  barbae  vetus  atque  remotum  ; 

Barbati  tonsos  nunc  memoramus  avos  : 

Esse  rudes  horum  mores  antiquitus  aiunt ; 

Si  quid  adhuc  superest  mitius  illud  erit : 

Depingunt  mea  verba  virum,  veniamque  locuto 
Quem  laudo  comem  comiter  ipse  dabit. 

Ex  scriptis  liceat  tantum  meminisse  duorum, 

Hic  teneras  carnes,  hic  docet  ossa  liber.  240 

Fulgeat  hoc  utinam  versu  Savorius  ille, 

Ut  vita  et  factis  splendidus  ire  solet ! 

Hoc  ornata  legens  quisquis  mea  carmina  dicat, 

Chirurgo  haud  alii  tradere  membra  velim. 


Carmen  Elegiacum. 

Nec  facies  fallit,  verax  ea  mentis  imago, 

Talem  crede  animo,  corpore  qualis  adest: 

Utque  decet  Celso  tales  auctore,  sinistra  est 
Quam  dextra  promptus  non  minus  ille  manu. 

Nec  durescit  adhuc  jam  consuetudine  sensus, 

250  Tempore  nec  constans  artis  hebescit  amor. 

Ars  longa  est  et  vita  brevis,  perfectus  in  arte, 

Ars  perfecta  quidem  si  foret,  hic  fuerit. 

Proximus  huic  cujus  vox  derivata  Kalendis, 

Quem  fasto  comites  instituere  die  : 

Qui  doceat  curetque  haud  noscitur  aptior  ullus, 

Qui  vel  in  articulo  commoditatis  agat  : 

Nempe  minutarum  sculpsit  miracula  rerum, 
Quodque  oculorum  aciem  sectile  ridet  opus : 

Caeca  etiam  voluit  medicato  excludere  lino 
260  Aere  pestifero  semina  quotquot  eunt : 

Fulcroque  incumbens  multum  monstrabit  aventi 
Utile  cognosci,  vulneribusque  bonum. 

Praetereant  illi  quibus  est  fissura  palati, 

Queisque  patet  fisso  rimula  faeda  labro  : 

Proderit  his  Fabius  qui  conserit,  huic  quoque  morbo 
Ejus  opus  digitis  artificique  manu. 

Unus  homo  vobis  operando  restituit  rem, 
Quod  natura  parum  fecerit,  ille  facit. 

Vidi  ego  clara  quibus  vox  venit  et  ipsa  venustas, 

270  Cum  male  ringentem  rem  tetigisset  acu. 


IV  T OMINA  quae  restant  memoratu  digna  virorum 
^ ^ Barbara  discerpunt  impediuntque  modos. 

Tu  concinna,  precor,  verba  haec  ignosce  labori 
Dissona  et  in  numeros  suscipe,  Musa,  viros ! 


Mr  Callen- 
der. 


MrThomas 

Smith. 


The  junior 
members  : 


H 


Carmen  Elegiacum. 


Mr  Willett. 


Mr  Lang- 
ton. 


Mr  Marsh. 


Dr  Brun- 
ton. 

(Vivisec- 

tion.) 


Dr  Legg. 


Gibbosis  valgis  varis  Guillettius  adstat : 

Quo  duce  quisque  suis  induit  arma  malis. 

Res  ut  verba  sonent,  valgi  distorta  videntur 
Extrorsum,  vari  tangere  crura  genu. 

Demonstratores  olim  Langtonius  acer, 

Cui  fugit  appositas  hernia  lapsa  manus : 280 

Et  Marsus  pueris  chirurgicus  atque  puellis, 

Pondere  qui  coxas  corrigit  invalidas. 

Hunc  bene  consequitur  ranis  Bruntonius  hostis, 

Promptus  aberrantes  vivisecare  canes. 

Nec  mea  rem  referens  horrescit  Musa ; malorum 
Ortus  in  humanos  non  potis  arte  trahi. 

Galvani  ranam,  est  operae,  cognoscite  cives  ! 

Galvanoscopicae  crura  notate  ferae : 

Ut  populi  vocem  vera  argumenta  refellant, 

Istaque  nummipotens  jam  sileatur  anus  : 290 

Ne  nova  lex  nobis  praemolliter  abroget  artem, 

Utile  seu  caedat  sive  releget  opus. 

Magnanimi ! nimis  hoc  vobis  crudele  videtur  ? 

Hoc  crudele  aliquid  nobilitatis  habet. 

Hic  simul  humanis  prodesse  inventa  videntur, 

Quoque  loco  cecidit  rana,  resurgit  homo. 

At  si  ranarum  sunt  qui  moveantur  amore 
Abstineant  nobis  vim,  petat  ira  grues. 

Me  docuisse  tuos,  non  ut  sequar  ipse,  labores, 

Haec  tibi,  Bruntoni,  gratia  semper  erit.  300 

Consors  consorti  nunc  adstat  vivisecanti 
Qui  vita  humana  corpora  functa  secat : 

Scilicet  Andreades  quibus  et  Southeius  arte 
Morti  inferre  sua  non  potuere  moras, 

Horum,  ut  spectentur,  nudata  cadavera  raptim 
Illius  ante  pedes  projiciuntur  humi. 

“ En  age,”  quisque  vocant,  “ huic  credo  cor  esse 
bovinum ; 

Divino  renes  : profer,  amabo,  jecur.” 

Persectatur  ovans  diri  vestigia  morbi, 

310  Victoris  retegit  stigmata  si  qua  manent : 

Scalpit  scalpellis,  serrat  serrabile  serris, 

Vellit  vestita  flexiliora  manu  : 

Et  quae  forte  oculos  fugiunt  subtilia  nudos, 

Sub  microscopico  lente  videnda  locat. 

Leggius  huic  nomen,  nomen  risere  Camcenae, 

Ridebitque  suum  Leggius  ipse  legens. 

Ille  haemorrhagico  de  morbo  scripsit,  et  auctor 
Quinquifidum  gemina  nunc  studet  arte  jecur. 

Pistori  et  Dycio  proprii  tribuuntur  honores  : 

320  Hic  canitur  nappa  promptus,  at  ille  manu  : 

Curat  hic  Andreadis  seniore  absente  cubantes, 

Et  geminos  multa  sedulitate  suos. 

Dicitur  ille,  locum  quum  forte  aestate  tenebat, 

Et  fungebatur  munere  primus  heri, 

Exercere  manum  voluisse  artemque  vacantem, 

Hactenus  et  dubium  praesecuisse  genu  : 

Quum  rediere  patres  medicandos  visere  pergunt, 
Servandumque  vident  hujus  abesse  pedem  : 

“ Quid  tibi  cum  gladio  f ” dicunt : Pistorque,  “necesse 
330  Ut  visum  est  feci,  praetereaque  nihil.” 

Pelve  cava  Viridi  jus  circumscribitur  Halgo, 

Plura  tamen  praegnans  femina  jura  dabit. 

Nec,  Colemanne,  tuo  quia  tam  provincia  parva 
Obtigit  ingenio,  laus  erit  inde  minor. 

Magna  quidem  minimis  laeduntur ; parvus  et  est 
dens, 

Si  tamen  hic  doleat,  maximus  ille  dolor. 


Dr  Green- 
halgh. 


Mr  Cole 
man. 


Mr  Baker 
and  Dr 
Duck- 
worth. 

Aurea  dona  ferens  manibus,  sub  dentibus  anguem, 
Astabam  ipse  tuas  pallidus  ante  fores  : 

Post  dives  factus  benefacto,  salvus  et  arte, 

Aurea  dente  meo  jam  tua  dona  fero.  340 

Dr  Hens-  Hensleium  doctos  inter  numerabo  sodales, 

ley. 

Hensleius  numeros  poscit  ab  arte  lyrae : 

Quem  nostrum  ad  Thamesin  Camus  venerabilis  olim 

Misit,  et  a primis  praemia  quarta  dedit : 

Jamque  mathematicam  medicinae  subjugat  artem, 

Et  suus  Euclides  invidet  Hippocrati. 

Mr  Power.  Ingenuo  lippos  Povero  cura  tuendi, 

— Quid  si  sit  scitus,  quis  negat  ingenuum  ? — 

Doctus  originibus  vitae,  nostratibus  artem 

Liberat  ille  suam  pondere  teutonico.  350 

MrVernon.  Huic  iterum  impertitur  onus  Vernonus,  agendis 

Cui  mens  in  rebus  strenua,  firma  manus. 

Mr  Mac-  Quinetiam  liceat  quendam  celebrare  minorum — 
ready. 

^Equales  fuimus  cordaque  juncta  fide — 

Filius  in  scena  tragico  Macraedius  artem 
Majorem  accepit  dissimilemque  patri : 

Chirurgus  fuerit  medicusve,  notabitur  ejus 
Pro  gestis  plusquam  carmine  fama  meo. 

Quem  memoro  quia  saepe  meos  currebat  ad  aegros, 

Ut  conferret  opem  consiliumque  daret ; 360 

Et  tacitos  propter  mores  navamque  juventam, 

Et  quamvis  tacitam  propter  amicitiam. 


The  Con- 
sulting 
staff : 


T ONGUS  ab  hoc  dixi  medicorum  clauditur  ordo, 
' Et  jam  proposito  est  longior  usque  modus. 

Hei  mihi ! per  tantos  celebranti  nomina  versus 
Defuerant  fasces  imoeriumque  loci. 

Heu  ubi  Farreius,  praelector  pharmacopoeiae  ? 

Cujus  erat  nostra  nobilis  arte  pater. 

Heu  ubi  et  Harrisius  ? nec  tantum  Musa  gemebat 
37°  Absentem,  quantum  viribus  orba  domus. 

Saepe  hunc  Anderida  sub  caelo  Octobris  ab  urbe 
Venatum  in  silva  ruris  agebat  amor. 

Cum  quo,  mirum  adeo ! venabula  ferre  lacerto 
Visus,  postque  canes  in  nemus  ire  Geus : 

Tantum  non  Phaedrae  versum  hunc  confessus  amico, 
Si  Venerem  tollas  barbara  silva  tua  est. 

Nec  jam  mutarat  tantas  agrestibus  artes, 

Cesserat  haud  ferro  ligneus  ille  tubus : 

Quem  nisi  nunc  reducem  fecissem,  sponte  volentem 
380  Crederet  elapsum  lector  abesse  sua. 


/^ONSUL  erit  nobis  praescripto  tempore  functus, 
Quem  schola  in  incertis  consulet  usque  suum  : 
Hinc  habet  officio  majorem  consul  honorem, 

Jussus  uti  stadiis  cedere  victor  equus. 

Consulibus  Pageto  Burrowso  tempora  canto, 

Factus  pro  meritis  alter  et  alter  eques. 

Alter,  Abernethi  dudum  sectator,  herilem 
Attingit  famam,  praeteriitque  sua. 

Nam  quod  avis  magnum  cecini  nimiumque  thea- 
trum, 

390  Vidimus  hoc  spatii  nos  habuisse  parum  : 

Atque  recurrentes  primum  scripsisse  tumores 
Non  exstirpandum  nomen  in  arte  dabit. 

Hunc  memini  me  insigne  indutum  auroque  niten- 
tem 

Vix  vidisse  semel,  sed  placuisse  viro : 


Dr  Farre. 


Dr  Harris. 


Sir  James 
Paget. 


Sir  Geo. 
Burrows. 

Examina- 
tion  for 
member- 
ship  at  the 
Royal  Cpl- 
lege  of 
Physicians. 


Conclu- 

sion. 


Cum  schola  Londini  medicorum  regia  partem 
Me  declarabat  corporis  esse  sui : 

Ordine  censores  utraque  in  parte  sedebant, 

Vestiti  nigris  purpureisque  togis. 

Praeses  hic  ad  mensas  sociis  rata  jura  probabat, 
Altior  atque  omni  sella  curulis  erat : 

Quumque  ego  quaerenti  paucis  trepidantia  verbis 
Vix  respondissem,  si  qua  rogatus  eram  : 

Ille  mihi, — pondus  majestatemque  loquellis 
Addebant  ibidem  virque  decusque  loci, — 
(Praemia  discipuli  referentur  tanta  magistro,) 

“ Haec  tua  jam,”  dixit,  “sunt  quasi  verba  senis.” 
Tum,  quanTgrata  fuit,  minime  meruisse  videbar 
Talis  ego  verbum  laudis,  et  erubui. 

IV  /T  E si  forte  minor  rogitet  quis  et  expetat  olim 
1VX  Vitae  scire  vices  historiamque  meae  ; 

Quum  mihi  longa  dies  hos  obscuraverit  annos, 

Et  ventura  nimis  concidet  hora  brevis  : 

Quum  prope  finis  erit  studiis,  finisque  labori, 
Factaque  erint  quae  nunc  sunt  facienda  mihi ; 
Illo  forte  die,  majorum  audire  juventam 
Hactenus  exposcet  si  quis  ab  ore  meo, 

His  dicam  in  studiis  versabar,  et  hisce  magistris  ; 

Haec  schola  regnatrix,  hic  comes,  ille  locus. 
Insuper  his  addam,  tunc  quae  meminisse  juvabit, 
Quae  proficiscentem  nunc  celebrare  juvat : 

Unus  erat  qui  post  alios  memorandus  habetur, 

Sed  quia  postremo  est  dignius  ire  loco — 

Post  procedentes  sic  ultimus  invehitur  rex : 
Ultimus  ascendi  sic  pede  montis  apex : 

Longius  a nobis  servatur  ut  id  quod  amamus, 
Tardius  ut  dabitur  quod  veneramur  opus. — 

Ille  interque  alios  aliisque  modestior  ibat, 

Queis  fuit  aeque  annis  atque  labore  prior. 

Indolis  esse  bonae,  satis  hoc  plausore  carenti : 

430  Per  se  sufficiet  simplicitatis  amor. 

Canus  erat,  si  canus  erit  cui  tempora  tantum 
Cinguntur  niveis  mista  colore  comis. 

Teste  alio  caruere  anni,  nisi  forte  remota 
Signum  oculis  citius  quam  propiora  darent. 

At  vegetae  nimium  vires,  aquilaeque  senectus, 
Firmior  ut  juvenis  corpore  nemo  foret  : 
Morboque  intactus,  sapientem  hilaremque  podagra 
Monstrasset  digito  ni  generosa  suum. 

Cedite,  agebatis  qui  primas  carmine  partes, 

440  Inferiorque  uni  sit  modo  cuique  locus ; 

Sit  pia  majorem  laus  agnovisse  minori : 

Corpus  amet  prae  se  tale,  tulisse  caput. 

— Res  quascunque  gerit  fert  experientia  palmam, 
Praecipue  medicis  esse  videtur  opus. 

Nec  satis  est  veterum  totum  legisse  quod  extat, 
Nocteque  teutonicos  evoluisse  libros  : 

Hoc  genus  infidum  studii  perit  ante  cubantes, 

Haec  doctrina  parum  sufficit  arte  suis  : 

Fecisse,  audivisse  opus  est,  vigilasse,  tulisse, 

450  Et  vidisse  oculis  et  tetigisse  manu  : 

Et  qui,  multa  videns,  servarit  pectore  multa, 

Qui  fretus  studiis,  fretus  et  ingenio, 

Usque  ad  maturos  artem  perduxerit  annos, 

Is  demum  medici  nomine  dignus  erit. 

Haec  mea  quo  tendunt  tum  crassi  exordia  fili  ? — 
Patricius,  qualem  novimus,  ecce  Niger  ! 

Talis  erat,  talisque  meam  ditare  solebat, 

Participemque  sui  multiplicare  fidem. 

Haud  fuit  illius  tantummodo  noscere  voces, 

Artis  ab  incepto  quas  elementa  docent ; 460 

Nec 'quae  difficiles  inducunt  jurgia  nugae — 

Sit  procul  a tanto  tantula  cura  viro — 

Nec  voluit  causas  vacuis  involvere  verbis, 

Nec  plusquam  sapuit  doctior  ille  capi : 

Nec  medicamenti  cuj  usque  recentius  orti 
Vim  clamare  novam, — fecit  id  ille  parum. 

Si  quis  ad  expressam  faciem  depingere  nostrum, 

Et  vera  ante  oculos  ut  sit  imago  velit, 

Fingat  Heberdenum,  qualem  quasi  picta  tabella 

Demonstrant  nobis  scripta  liberque  virum  : 47° 

Longae  ille  extremos  fructus  sibi  carpserat  artis, 

Usibus  edoctus  militiaque  loci ; 

Viderat  affectus  quot  sunt,  genus  omne  malorum, 

Quomodo  mors  possit,  quomodo  vita  trahi. 

Praeteritique  memor  tenuit  quod  mente,  valebat 
Et  vetus  esse  recens,  esse  novumque  vetus. 

Quod  fuit  id  fuerat,  quod  vidit  viderat  ante, 

Quae  potuit  scit  se  posse  probata  prius. 

Utque  futura  foret  praedixit  rem,  facienda 

Cum  factis  solitus  ferre,  diemque  die.  480 

Jamque  fuit  facies  illi  veracior  index 

Quam  schola  delinquens  credibile  esse  sinit : 

Jamque  tubo  admovit  gnarum  caput  auscultantis, 

Canitiem  tergis  apposuitque  suam  : 

Callida  simplicibus  latuit  sapientia  verbis, 

Certa  fuit  dictis  judicioque  fides  : 

Saepe  incusabat  morbi  medicata  secuti, 

Monstrabatque  aegros  sponte  valere  sua  : 


490 

5oo 

5io 

520 

Saepe  aegrescere  rem  docuit  febremque  medendo, 
Augerique  mali  vim,  fierique  manu  : 

Fortia  in  affectu  nisi  digno  nolle,  darique 
Mitia,  quae  pariter  commoda  visa  sequi. 

Et  quibus  in  rebus  potis  est  natura  superque, 
Magnam  ferre  manum  nil  facientis  opem. 
Promptius  at  fuerit  si  facto  opus,  abfuit  illi 
Vanus  ne  faceret  tum  graviora  timor. 

Saepe  homines  vidi  sanari  sanguine  misso, 

>1 1 Tempore  quo  rarum  mittere  sanguen  erat ; 

Nec,  plusquam  solito  quum  quid  statuisset  agendum, 
Tum  visum  est  operae  quod  voluisset  iners  ; 
Simplicibus  paucis  fidebat,  qualibus  usi 

Et  pater  Hippocrates  et  Sydenhamus  erant ; 

Et  si  forte  novus  rumor  venisset  ad  aures, 

Jactari  ad  quodvis  quid  speciale  malum, 

Tale  aspernatus  suspecto  noluit  uti, 

Incomperta  velut  rejicit  arma  faber. 

“Plurima,”  dicebat,  “ vidi  jactata,  novumque 
Ut  cecidere  diu  quae  praeiere  cadet. 

Nec  teneo  quidquam  medicamen  in  omne  valere, 

Nec  prodesse  malo  singula  cuique  puto. 

Si  qua  tamen  res  sit  communiter  utilis  aegris, 

Est  PANCHRESTA  QUIES  SORBILIORQUE  CIBUS.” 
Saepius  et  vidi  morbum  patientis  ab  illo 
Cognosci  visu,  decubituque  viri ; 

Quem  physicis  alter  signis  confisus  habebat 
De  diversa  etiam  conditione  reum  : 

Quodque  oculos  medici  caecamque  fefellerat  artem, 
Vita  querebatur  dum  cruciata  malum, 

Vidi  hujus,  cum  mors  lucem  abstraxisset,  ab  illo 
Inspecto  'cantum  corpore  signa  legi : 

Saepe  mihi  verbo  repetita  exempla  monebant : 

Et  peccata  semel,  ne  gemerem  alter  idem  : 

Multa  rogabam  etiam,  nec  tanta  ad  verba  movebam 
Indociles  aures  immemoresve  meas. 

— Nec  pretium  curae  tantum  didicisse  sub  illo, 

Cujus  erat  dulci  vita  lepore  levis. 

Ille  minorem  annis  semper  tractabat  amicum, 

Par  et  inexperto  jus  dabat  ille  mihi ; 

Et  labefactantes  animum  sermone  levabat 

Demulcens  curas  consilioque  meas.  53° 

Quin  subeunt  risus  et  verba  animantia  vultus, 

Et  toties  salve-dicta,  dataeque  manus. 

Et  lepidus  sermo  suspensaque  fabula  naso, 

^Egroto  dictus,  proque  cubile  jocus. 

Et  (reminiscor  enim)  quendam  vidi  ipse  cubantem 
Debile  tegmentis  exseruisse  caput, 

Auribus  attentis  verbum  audivisse  medentis, 

Auditoque  joco  dedoluisse  simul. 

Seu  pede  seu  curru  vecto  laetabar  et  illi 

Urbis  in  Hesperiis  obvius  ire  viis  : 540 

Et  mea  quum  casu  penetralia  parva  subisset, 

Ornabat  laetos  tum  memoresque  Lares  ; 

Spectantique  novas  tabulas,  versusque  legenti 
Non  bene  laudandam  rem  placuisse  tamen. 

Meque  hospes  non  bisve  semelve  vocabat  ad  aedes, 

Seu  convivia  erant  seu  mera  coena  foret : 

Quo  medicae  siluere  operae  studiumque  diurnum, 

Quaeque  audivi  ali&s  et  graviora  pati. 

Uxor  ad  exemplum  cumulabat  gaudia  mensae, 

Filia  cantabat  pulchra  sonante  lyra. 

Utque  ingrata  illos  linquendos  esse  Penates, 

Queis  bene  nos  placitos  vidimus,  hora  monet : 

Sic  mihi,  quem  cecini,  dolet  ejurasse  magistrum, 
Sic  dolet  hos  ipsos  conticuisse  modos. 

Illius  et  cum  scripta  leget,  si  forte  legentis 
Otia  delectent  carmen  opusque  meum, 

Non  multum  ergo  animus  videatur  in  arte  valere, 
Quantus  si  potero  displicuisse  pudor ! 


JOHN  CHILDS  AND  SON,  PRINTERS. 

